Daar is seker moeilik ’n ander sonde waarmee ons die beeldskap van God in ons meer vernietig as met die sonde van seksuele oortreding.
Ten opsigte van die sewende gebod het dit vir baie mense speletjie geword om die gebod van God te oortree. En dan probeer sulke mense altyd om hulle dade te regverdig.
Die Grieke in hierdie tyd het geglo dat vrugbaarheid deur die gode as ’n verpligting gestel is. Dit is waarom hierdie gedeelte in Paulus se brief aan hulle ingesluit is.
Dan is dit vanselfsprekend dat Paulus moet begin by die sondes wat in die heidenwêreld nie as sondes beskou is nie. Baie reguit stel hy dit:
Ons leef in ’n tyd waar dit die gewoonte is om selfs ’n blatante sonde nie so skerp te stel soos dit hier is nie, en daarom tref dit ons hard op die oor.
Dan doen jy nie die wil van God nie, en dan is dit vanselfsprekend dat jy nie in die hemel sal kom nie.
Christus sê mos baie duidelik dat net dié wat die wil doen van sy Vader wat in die hemel is, in sy koninkryk sal ingaan.
Dit veronderstel dat ’n man aan sy vrou se heiligheid skade aanrig as hy haar deel met ’n ander vrou. Hy doen haar ’n onreg aan.
Dan eer jy ook nie jou huweliksgenoot nie, want dit beteken dat jy geen respek het vir die beeld van God in hom of haar nie.
Jy sondig dan met hierdie daad teen God self, omdat jy God in sy beeld verag en minag en uiteindelik verwerp.
Al spreek die Heilige Gees die mans met hierdie teks aan, is dit nie net hulle wat hierdie gebod kan oortree nie.
Daarom volg daar die woorde dat egbreek ’n hartstogtelike begeerlikheid is soos wat die heidene met vroue omgaan.
Die huwelik is vir God heilig. Die huwelik is vir God ’n verantwoordelike verhouding wat Hy op twee mense lê om mekaar heilig te hou – nie net liggaamlik nie, maar ook geestelik.
In die huwelik kry ons ’n beeld van die verhouding van Christus die Here tot sy kerk. Ons ken almal die beeld van die bruid wat vir die Bruidegom voorberei word.
Dis waar die beeld vandaan kom dat die kerk die bruid is, en Christus die Bruidegom. En dat God die Vader is, en ons sy kinders is. Alles is beelde uit die huwelikslewe.
Die Here weet dat wanneer ’n persoon egbreuk pleeg, daar nie noodwendig werklike liefde in die saak betrokke is nie.
Hy ken ons harte en Hy weet dus dat egbreuk op ’n leuenliefde gebou is omdat jy jou eerste liefde daarin verraai.
Die Here weet dat egbreuk ’n verhouding is waarin Hy en sy wet verag word, en sy beeldskap in ons tot skande gemaak word.
Dit is waarom die Here Hom so verskriklik vertoorn oor hierdie saak van egbreuk. Wanneer ons hierdie sonde bedryf, is ons in die geselskap van die satan.
In die laaste hoofstuk van die Bybel staan daar nog geskryf dat honde en hoereerders buite die hemelse koninkryk sal bly.
Die koninkryk van die Here word in ’n sekere sin op die huisgesin gebou, want Adam en Eva kry die opdrag om te vermenigvuldig en die aarde in die Naam van die Here te beheers en sy koningskap daaroor uit te oefen.
Dit is presies soos al die ander dinge wat die duiwel gebruik om ons van die Here te vervreem: dis vol sensasie, maar geestelik leeg.
Christus leer ons dat dit nie help as ons net die daad vermy, maar in die gedagtes die dinge bedink nie.
Die bruid se heiligheid word in sy kruiswerk gewaarborg – dus die kerk se heiligheid en ons s’n ook, want ons is die kerk.
Wie ver van U sy weg wil gaan, stap op ’n donker afgrond aan. Lei ons daarom met die gebed terug na U toe. Leer ons vertrou. Leer ons bid. Ook vir die einde van hierdie tyd en die begin van die heerlikheid van U rondom ons, Here. Om Christus wil.